open-index/open-wikipedia-markdown huggingface dataset:
Emil Funczik

Prof. Dr. **Emil Funczik** alebo **Emil Funcík** (* 9. november 1892, Mojmírovce† 12. marec 1972, Bratislava) bol rímskokatolícky kňaz, profesor cirkevného práva a prvý dekan novovzniknutej Slovenskej rímskokatolíckej bohosloveckej fakulty Univerzity Komenského v Bratislave v rokoch 1936 - 1937 a opäť 1945 - 1946.

## Životopis
Narodil sa 9. novembra 1892 v obci Mojmírovce pri Nitre, ako prvý z troch detí rodičom otcovi Jozefovi Funczikovi a matke Marcele, rodenej Visolajskej. Mal brata Eugena a sestru Gabrielu.

Prvých päť ročníkov ľudovej školy absolvoval v jeho rodisku, neskôr začal študovať na gymnáziu v Trnave, kde sa stretával aj s Ambrózom Lazíkom, budúcim biskupom a apoštolským administrátorom v Trnave. V júni 1913 ukončuje gymnaziálne štúdia a prichádza do Ostrihomu na teologické štúdia a do formácie za kňaza. Neskôr odchádza do Budapešti na štúdium, kde pripravuje svoju doktorskú dizertáciu. Sudiakonát prijal 15. mája 1918 a diakonát 16. mája 1918 v Ostrihome z rúk Jozsefa Medarda Kohla, pomocného ostrihomského biskupa. Za kňaza bol vysvätený 17. mája 1918 Jánom Černochom, ostrihomským arcibiskupom a kardinálom.

Pôsobil ako pedagóg cirkevného práva na *Vysokej škole bohosloveckej* v Nitre a Trnave. Od roku 1936 pôsobil ako riadny univerzitný profesor cirkevného práva a ako prvý dekan na novovzniknutej *Slovenskej rímskokatolíckej bohosloveckej fakulte.* Celkovo pôsobil na fakulte do roku 1953 a neskôr opäť od roku 1969.

Zomrel 12. marca 1972 v nedožitých 80. rokoch života a 54. roku kňazstva. Pohrebné obrady vykonal 15. marca 1972 trnavský biskup Július Gábriš v Dóme sv. Martina v Bratislave a pochovaný je na Cintoríne Slávičie údolie v Bratislave.

## Referencie

## Literatúra
* FUNCZIK, Emil. In: 
* 
* 

Kategória:Slovenskí univerzitní profesori
Kategória:Dekani Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Osobnosti z Mojmíroviec
Kategória:Slovenskí rímskokatolícki kňazi
V Klučí

**V Klučí** je prírodná rezervácia ev. č. 1887 neďaleko obce Vilanec v okrese Jihlava v nadmorskej výške 645 - 683 metrov. Oblasť spravuje AOPK ČR.

Rezervácia vznikla zlúčením predchádzajúcich PR Kloc a PR Loučky. Územie je spolu s NPR Velký Špičák súčasťou európsky významnej lokality Velký Špičák. 

## Ochrana
Dôvodom ochrany je zachovanie prirodzeného bukového porastu pralesovitého charakteru typického pre Českomoravskú vrchovinu a ochrana ohrozených rastlinných a živočíšnych druhov viazaných na toto prostredie.

## Referencie


## Pozri aj
* Zoznam chránených území v okrese Jihlava

## Externé odkazy
* Nariadenie Okresného úradu v Jihlave o zriadení prírodnej rezervácie 
* Na stránke BioLib.cz 
* Kultúrne a prírodné dedičstvo kraja Vysočina  

## Zdroj

Kategória:Chránené územia v okrese Jihlava
Kategória:Územia európskeho významu v Česku
Kategória:Pralesy v Česku
Kategória:Českomoravská vrchovina
Kategória:Vílanec
Jesse Jackson

**Jesse Louis Jackson**, narodený ako **Jesse Louis Burns**, (* 8. október 1941, Greenville, Južná Karolína, USA – † 17. február 2026, Chicago, Illinois) bol americký politik, aktivista zaoberajúci sa ľudskými právami a baptistický pastor.

V rokoch 1984 a 1988 bol jedným z kandidátov demokratickej strany na amerického prezidenta. Medzi rokmi 1991 a 1997 vykonával funkciu tieňového senátora za District of Columbia (ktorý z historických dôvodov nemá zastúpenie v americkom senáte). Jeho syn Jesse bol v rokoch 1995 až 2012 členom snemovne reprezentantov za štát Illinois.

## Referencie

## Iné projekty

## Externé odkazy
* Interview with Jesse Jackson About South African-US Relations 
* 
* Jesse Jackson - Keep Hope Alive

## Zdroj

Kategória:Politici USA
Kategória:Aktivisti USA
Kategória:Nositelia Presidential Medal of Freedom
Kategória:Členovia Demokratickej strany USA
Kategória:Osobnosti z Južnej Karolíny
Kategória:Členovia Snemovne reprezentantov USA
Asklépiades z Alexandrie (Hermodóros)

**Asklépiades** alebo **Asklépiadés** (*Asklépiades*, iný prepis: *Asklépiadés*) bol olympijský víťaz v pankratiu v roku 181.

Markos Aurélios Asklépiades nazývaný aj Hermodóros, syn slávneho olympionika Démétria z Alexandrie, zvíťazil v pankratiu počas štvorročného obdobia nazývaného olympiádou na všetkých panhelénskych hrách a vyslúžil si titul *periodonikés* (víťaz obehu). Panhelénske hry sa počas olympiády konali v nasledujúcom poradí: olympijské, nemejské, isthmické, pýtické, nemejské a isthmické. Olympijské víťazstvo si vybojoval na 240 hrách v roku 181.

Jeho majstrovstvo v tejto disciplíne bolo také veľké, že nenašiel premožiteľa aj na mnohých ďalších hrách na pôde Itálie, centrálneho Grécka, Malej Ázie a v jeho rodnej vlasti. Epigrafický nález z ostrova Sicília *IGUR I 240* (Regions Sicily, Italy, Inscriptiones Graecae Urbis Romae) uvádza, že svojich protivníkov porazil bez toho, aby utŕžil zranenia. Jeho súperi sa často vopred vzdali. Takéto víťazstvo sa v starovekom Grécku označovalo slovom *akoniti*, t. j. víťazstvo „bez dotknuia sa prachu (piesku)", čiže bez toho, aby súper nastúpil na zápas. 
 
Získať olympijský olivový veniec bola najväčšia pocta, akú mohol človek vo svojom živote dosiahnuť. Aj Asklépiades bol v očiach svojich spoluobčanov zdrojom hrdosti a obdivu a nielen nich. Vyššie uvedený nápis hlása, že sa mohol pýšiť čestnými občianstvami mnohých miest, stal sa členom mestských rád Atén, Élidy či Neapolu.
  
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v pankratiu
Kategória:Starovekí športovci z Alexandrie
Majstrovstvá Európy v inline skater hockey mužov 2008

**Majstrovstvá Európy v inline skater hockey mužov 2008** bol v poradí 12. turnaj majstrovstiev Európy v inline skater hockey mužov, ktoré organizuje Medzinárodná federácia inline skater hockey (IISHF). Konal sa v dňoch od 3.5. októbra 2008 v Stegersbachu, v spolkovej krajine Burgenland, v Rakúsku, za účasti 7 tímov. Zápasy sa odohrali na štadióne Inline-Skate-Verein Stegersbach, ktorý je domovským štadiónom klubu inline skater hockey Tigers Stegersbach. 

Svoj šiesty titul získalo Nemecko, ktoré vo finálovom stretnutí zvíťazilo nad Spojeným kráľovstvom.

## Výsledky
### Základná skupina

----

### Nadstavbová skupina o 5.7. miesto

### Play-off
#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Medzinárodnej federácie inline skater hockey  
* Oficiálna stránka Inline-skaterhockey Austria 

## Zdroje
* Oficiálna stránka ME 2008 (archive.org) 
* ME 2008 na stránke Medzinárodnej federácie inline skater hockey 

Kategória:Šport v 2008
Muži
Inline skater hockey
U potoků

**U potoků** je prírodná rezervácia ev. č. 1949 neďaleko obce Švábov v okrese Jihlava v nadmorskej výške 570 metrov. Oblasť spravuje AOPK ČR.

## Ochrana
Predmetom ochrany je rašelinná lúka s prameniskami, pestrou vegetáciou a cenné refúgium živočíchov.

## Galéria

File:U potoků (016).jpg|Mach
File:U potoků (001).jpg|Celkový pohľad
File:U potoků (007).jpg|Brezy
File:U potoků (013).jpg|Byliny


## Referencie


## Pozri aj
* Zoznam chránených území v okrese Jihlava

## Iné projekty

## Externé odkazy
* Nariadenie Okresného úradu v Jihlave o zriadení prírodnej rezervácie 
* Na stránke BioLib.cz 
* Kultúrne a prírodné dedičstvo kraja Vysočina  

## Zdroj

Kategória:Chránené územia v okrese Jihlava
Kategória:Rašeliniská v Česku
Kategória:Vodstvo okresu Jihlava
Kategória:Povodie Jihlavy
Kategória:Švábov
Trsteniarik krovinový

**Trsteniarik krovinový** alebo **trsteniarik krovinný** (lat. *Acrocephalus dumetorum*) je spevavec a patrí do čeľadi trsteniarikovité. Výnimočný hosť v strednej Európe. Žije od južného Fínska, cez pobaltské štáty na východ až po Nepál. Zimuje v Indii. Patrí medzi druhy zaznamenané na území terajšej Slovenskej republiky aspoň raz od 1. 1. 1950 a s najväčšou pravdepodobnosťou pochádzajúce z prirodzenej populácie. Podľa Medzinárodnej únie na ochranu prírody a prírodných zdrojov trsteniarik krovinový patrí medzi najmenej ohrozené druhy, trend celkovej populácie je stúpajúci, pretože zväčšuje svoj areál rozšírenia na západnom okraji, európska populácia narastá.

## Opis
Trsteniarik krovinový je stredne veľký zástupca svojej čeľadi, meria 12,5 –  s rozpätím krídel .

## Hlas

Spieva často v noci, pomaly a opakovane napodobňuje iné druhy, jeho spev je pomalší ako spev trsteniarika obyčajného a obsahuje typické hvizdy trsteniarikovitých. Jeho vábenie je krátke a tvrdé *"čik-čik-(čik)"*.

## Biotop
Obýva krovinaté miesta pozdĺž vôd, na čistinkách v listnatých lesoch. Vyhýba sa súvislým trstinovým porastom.

## Hniezdenie
Hniezdi od konca mája do augusta. Hniezdo si stavia v hustých kríkoch. Znáša 4 – 6 vajíčok. Obaja rodičia vychovávajú mláďatá 11 – 13 dní.

## Potrava
Trsteniarik krovinový sa živý hmyzom aj drobnými bobuľami.

## Ochrana
Je zákonom chránený, spoločenská hodnota je 1000 €  (Vyhláška MŽP č. 170/2021).

## Galéria

Садовая камышовка.JPG
Blyth's Reed Warbler.jpg
Acrocephalus dumetorum's eggs.jpg|Hniezdo s vajíčkami


## Referencie


## Iné projekty

## Externé odkazy

* 

## Zdroje

Kategória:Trsteniarikovité
Kategória:Najmenej ohrozené druhy
Kategória:Vtáky na Slovensku
Emília Kováčová

Prof. Ing. **Emília Kováčová**, CSc. (* 8. február 1931, Bratislava – † 31. december 2020) bola vysokoškolská pedagogička, profesorka v odbore zamestnanosti a sociálneho rozvoja Ekonomickej univerzity v Bratislave a bývalá prvá dáma Slovenska.

V rokoch 1966 až 1967 bola poverená vedením Katedry sociálneho rozvoja a práce Národohospodárskej fakulty Ekonomickej univerzity. Akademickej kariére sa venovala 35 rokov.

V roku 1993 sa vo veku 62 rokov stala po zvolení jej manžela Michala Kováča za prvého prezidenta samostatnej Slovenskej republiky, prvou dámou Slovenskej republiky. V úrade sa okrem protokolárnych povinností venovala aj charite, ľuďom s postihnutiami, pomáhala okrem iného napríklad Slovenskému Červenému krížu a mala vlastnú nadáciu.

## Referencie

Kategória:Prvé dámy Slovenska
Kategória:Absolventi Ekonomickej univerzity v Bratislave
Kategória:Slovenskí ekonómovia
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Národohospodárskej fakulte Ekonomickej univerzity v Bratislave
Kategória:Michal Kováč
Kategória:Osobnosti z Bratislavy
Sergej Nikolajevič Ryžikov

**Sergej Nikolajevič Ryžikov** (; * 19. august 1974, Buguľma) je podplukovníkom ruských vzdušných síl a od roku 2006 ruským kozmonautom.

## Životopis
Narodil sa v meste Bugulma v terajšom Tatársku (vtedajšia Tatárska autonómna sovietska socialistická republika). Do roku 2012 slúžil v Novosibirsku u letectva ako podplukovník. V roku 2006 bol vybraný medzi kandidátmi pre lety do vesmíru. Základný výcvik kozmonauta úspešne ukončil v roku 2009, kedy s vyznamenaním zložil skúšky. Od tej doby sa pripravoval na dlhodobý pobyt na Medzinárodnej vesmírnej stanici.

Jeho prvou nomináciou sa stalo miesto záložného veliteľa posádky Sojuzu TMA-20M. Neskôr získal letovú nomináciu na let v Expedícii 49/50 ako veliteľ lode Sojuz MS-02. Letel s ním kozmonaut Andrej Borisenko a americký astronaut Robert Kimbrough. Posádka odštartovala 19. októbra 2016 a úspešne pristála 10. apríla 2017 po 173 dní dlhom lete.

Sergej Ryžikov je rozvedený, má syna Ivana.

## Iné projekty

## Externé odkazy
* Kozmonaut Sergej Ryžikov na stránkach spacefacts.de

## Zdroj

Kategória:Ruskí kozmonauti
Kategória:Ruskí letci
Majstrovstvá Európy v inline skater hockey mužov 2009

**Majstrovstvá Európy v inline skater hockey mužov 2009** bol v poradí 13. turnaj majstrovstiev Európy v inline skater hockey mužov, ktoré organizuje Medzinárodná federácia inline skater hockey (IISHF). Konal sa v dňoch od 23.25. októbra 2009 v Lugane, vo Švajčiarsku, za účasti 7 tímov. Švajčiarsko bolo organizátorom európskeho šampionátu mužov tretíkrát, keď predtým hostilo toto podujatie v rokoch 2002 (v Bussy) a 2006 (v Lugane). Zápasy sa odohrali na štadióne Palamondo s kapacitou 1 500 divákov, ktorý je domovským štadiónom inlinehokejového klubu IH Sayaluca Lugano. 

Svoj štvrtý titul získalo domáce Švajčiarsko, ktoré vo finálovom stretnutí zvíťazilo nad Dánskom.

## Výsledky
### Základná skupina

----

### Nadstavbová skupina o 5.7. miesto

### Play-off
#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Medzinárodnej federácie inline skater hockey  
* Oficiálna stránka Švajčiarskej inlinehokejovej federácie //

## Zdroje
* ME 2009 na stránke Medzinárodnej federácie inline skater hockey 
* ME 2009 na stránke klubu Sayaluca Lugano  

Kategória:Šport v 2009
Muži
Inline skater hockey
Kategória:2009 vo Švajčiarsku
Kategória:Lugano
Údolí Brtnice

**Údolí Brtnice** je prírodná rezervácia ev. č. 2141 neďaleko obce Brtnice v okrese Jihlava v nadmorskej výške 430 - 548 metrov. Oblasť spravuje AOPK ČR.

## Ochrana
Dôvodom ochrany je zachovanie a udržanie vysokých prírodných a krajinárskych hodnôt údolia rieky Brtnice ako ojedinelého geomorfologického fenoménu s veľkou diverzitou, zabezpečenie podmienok pre trvalú existenciu populácií ohrozených taxónov.

## Referencie


## Pozri aj
* Zoznam chránených území v okrese Jihlava

## Iné projekty

## Externé odkazy
* Nariadenie Okresného úradu v Jihlave o zriadení prírodnej rezervácie 
* Na stránke BioLib.cz 
* Kultúrne a prírodné dedičstvo kraja Vysočina 

## Zdroj

Kategória:Chránené územia v okrese Jihlava
Kategória:Doliny v Česku
Kategória:Českomoravská vrchovina
Kategória:Brtnice
Kategória:Povodie Brtnice
Doplnenie na štvorec

[náhľad|Animácia, znázorňujúca proces dopĺňania na štvorec. ([:Súbor:Completing the square.gif|GIF verzia)]]

**Doplnenie na štvorec** alebo **doplnenie do štvorca** je úloha z oblasti matematickej analýzy, pri ktorej podstatou je zmena polynómu 2. stupňa, teda kvadratického trojčlena na tvar štvorca.

Využíva sa rovnosť: ax^2+bx+c=a(x+\frac{b}{2a})^2+\frac{4ac-b^2}{4a} ktorá platí za predpokladu, že a\neq 0 pre každé číslo x.

## Dôkaz rovnosti
Stačí spočítať štvorec (čiže druhú mocninu) na pravej strane.

a(x+\frac{b}{2a})^2+\frac{4ac-b^2}{4a}=a(x^2+2x\frac{b}{2a}+\frac{b^2}{4a^2})+\frac{4ac-b^2}{4a}=ax^2+bx+\frac{b^2}{4a}+\frac{4ac-b^2}{4a}=ax^2+bx+c

V praxi sa obyčajne nepoužíva uvedený vzorec, akoby sme ho vedeli naspamäť. 

## Príklady
1). Upravte na štvorec kvadratický polynóm x^2+6x+10=(x^2+6x+9)+1=(x+3)^2+1. A teda platí (x+3)^2+1\ge 1, pričom rovnosť nastáva práve keď x=-3. V prvom kroku sme použili sčítanec 9 preto, že sme chceli dostať x^2+6x+9=(x+3)^2.

2). O niečo komplikovanejším výpočtom dostaneme výsledok ak upravujeme výraz 7x^2-3x+12=7(x^2-\frac{3}{7}x)+12=7(x^2-\frac{3}{7}x+(\frac{3}{14})^2)-7(\frac{3}{14})^2+12=7(x-\frac{3}{14})^2+\frac{327}{28}\ge\frac{327}{28} pre všetky x. Pritom 7x^2-3x+12=\frac{327}{28} práve vtedy, keď x=\frac{3}{14}. 

3). Podobne -2x^2+5x+11=-2(x^2-\frac{5}{2}x)+11=-2(x^2-\frac{5}{2}x+(\frac{5}{4})^2)+2(\frac{5}{4})^2+11=-2(x-\frac{5}{4})^2+\frac{113}{8} \le \frac{113}{8} pre každé x, pričom rovnosť -2x^2+5x+11=\frac{113}{8} platí práve vtedy a len vtedy, keď x=\frac{5}{4}.

Všeobecne ak a>0, tak číslo ax^2+bx+c je najmenšie pre x=-\frac{b}{2a}, pričom pre x=-\frac{b}{2a} je ax^2+bx+c=\frac{4ac-b^2}{4a}.

4). Chceme nájsť také číslo x, aby 2x^2+8x-13 bolo najmenšie, počítame 2x^2+8x-13=2(x^2+4x)-13=2(x^2+4x+4)-8-13=2(x+2)^2-21. Vidíte, že 2x^2+8x-13 je najmenšie, keď x=-2. Ak x=-2, tak 2x^2+8x-13=-21.

## Referencie


## Zdroj
* I. KLUVÁNEK: *Prípravný kurz k diferenciálnemu a integrálnemu počtu.* Ružomberok, Pedagogická fakulta Katolíckej univerzity v Ružomberku. 2006, s. 60-62

## Pozri aj
* Kvadratický odhad
* Kvadratická rovnica

Kategória:Matematická analýza
Stefanos z Kappadokie

**Stefanos** () bol olympijský víťaz v behu na jedno stadion v roku 97.

Stefanos z maloázijskej Kappadokie bol na 219. olympijských hrách korunovaný olivovým vencom za víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Stefanos dal 219. olympiáde svoje meno, pretože menom víťazov jednotlivých pretekov tejto disciplíny sa označovali všetky olympiády.
   
Správu o olympijskom víťazstve Stefana zaznamenal staroveký historik Eusebios z Kaisareie vo svojom diele Kronika (), a to v zozname olympijských víťazov (víťazov stadiodromu od 1. až po 249. olympiádu). Eusébios tiež uvádza, že počas tejto olympiády nastúpil na cisársky trón Traianus. Tento zoznam vyhotovoval na začiatku 4. storočia hlavne z písomností Iulia Africana, autora diel, zachovaných prevažne vo fragmentoch.   
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Druhá vláda Klementa Gottwalda

**Druhá vláda [[Klement Gottwald|Klementa Gottwalda]]**, nazývaná aj **Vláda [[Národný front Čechov a Slovákov|Národného frontu]]** existovala od 25. februára do 15. júna 1948.

## Február 1948

25. februára 1948 prijal prezident Edvard Beneš demisiu ministrov a doplnil vládu podľa Gottwaldovej predlohy. Došlo k zavŕšeniu komunistického prevratu. Následné protestné demonštrácie českej inteligencie boli potlačené, účastníci boli pozatýkaní. Táto udalosť bola komunistickým režimom oslavovaná ako „Víťazný február“.

## Zloženie vlády

## Pozri aj
* Zoznam vlád Česko-Slovenska
* Február 1948
* Komunistický režim v Československu

## Zdroj

Kategória:Vlády Česko-Slovenska
Kategória:Vzniklo v 1948
Kategória:Zaniklo v 1948
Trsteniarik tamariškový

**Trsteniarik tamariškový** (iné názvy: **šašiniarik tenkozobý, šašinárik tenkozobý**, lat. *Acrocephalus melanopogon*) je spevavec a patrí do čeľadi trsteniarikovité. Obýva juhozápadnú Palearktídu. Na Slovensku hniezdi veľmi vzácne, hniezdenie bolo dokázané len v Parížskych močiaroch.Živí sa hmyzom. Podľa Medzinárodnej únie na ochranu prírody a prírodných zdrojov trsteniarik tamariškový patrí medzi najmenej ohrozené druhy, celková populácia je stabilná,  trend európskej populácie nie je známy, v niektorých oblastiach bol zaznamenaný pokles.

## Opis
Trsteniarik tamariškový meria 12,5 –  a váži 10 – 12 g.

## Hlas

Pri hľadaní potravy sa ozýva dvojitým drsným *"trr-trr"* alebo *"t-trrt"*. Taktiež krátko a tvrdo *"čt"* alebo *"čak-čak-čak"*, pri vzrušení dlhším *"tr-trrrrr"*.

Spev je mäkký, melodický a má len málo drsných slabík. Podobá sa spevu trsteniarika bahenného, je však menej drsný. Typickým spoznávacím znakom spevu trsteniarika tamariškového je niekoľko úvodných čistých flautovitých tónov, pripomínajúce časť spevu slávika obyčajného, znejú tichšie, ako *"hüj, hüj, hüj"* alebo *"Lü lü lü lü"*.

## Výskyt a stav na Slovensku
Trsteniarik tamariškový je sťahovavý druh, prilieta najskôr zo všetkých trsteniarikov.

Odhadovaný počet hniezdiacich párov je 10 – 20. Veľkosť populácie i územie na ktorom sa vyskytuje sú *stabilné*, maximálna zmena do 20%. Ekosozologický status v roku 1995 *E* – ohrozený druh. V roku 1998 *EN:B1,D* (*EN* – ohrozený). V roku 2001 *EN* - ohrozený. V roku 2014 *EN* B2a; D* - silne ohrozený. Európsky ochranársky status nezaradený *SPEC*. Stupeň ohrozenia *S* – vyhovujúci ochranársky status.

## Biotop
Na Slovensku hniezdi na plochách s otvorenou vodnou hladinou v porastoch pálok a niekedy v trstine.

## Ochrana
Je zákonom chránený, spoločenská hodnota je 10000 €  (Vyhláška MŽP č. 170/2021).

## Galéria

Moustached Warbler Acrocephalus melanopogon by Dr. Raju Kasambe (1).jpg|India
Acrocephalus melanopogon 1838.jpg|Ilustrácia
Acrocephalus melanopogon MWNH 1689.JPG|Vajíčka


## Referencie


## Iné projekty

## Externé odkazy

* 

Kategória:Trsteniarikovité
Kategória:Vtáky na Slovensku
Kategória:Najmenej ohrozené druhy
Perióda (matematika)

**Perióda** je skupina číslic za desatinnou čiarkou, ktorá sa stále opakuje donekonečna. Periódu značíme dlhou čiarou nad číslicami, ktoré sa opakujú, napr.: 


\frac{1}{3}=0{,}\overline{3} (čítame: nula celých tri periodických)

Periodické čísla **musia** byť desatinné čísla, nikdy nie celé čísla!

## Prevod periodických čísiel na zlomok
Prevod periodického čísla na zlomok nie je komplikovaný. Vypočítame ho nasledovnou metódou: 


0{,}\overline{8}




x=0{,}\overline{8}


10x=8{,}\overline{8}


10x - x = 8{,}\overline{8} - 0{,}\overline{8}


9 x = 8


x=\tfrac{8}{9}


0{,}\overline{8}=\tfrac{8}{9}

Pri dlhšej perióde sa namiesto 10x použije 100x, 1000x, 10000x - toľko núl, aká je dĺžka periódy.

Napr.:


0{,}\overline{854386}




1000000x=854386{,}\overline{854386}


1000000x - x = 854386{,}\overline{854386} - 0{,}\overline{854386}


999999 x = 854386


x=\tfrac{854386}{999999} (=\tfrac{65722}{76923})

## Referencie


Kategória:Matematické zápisy
Kategória:Aritmetika
Majstrovstvá Európy v inline skater hockey žien 2007

**Majstrovstvá Európy v inline skater hockey žien 2007** bol v poradí 8. turnaj majstrovstiev Európy v inline skater hockey žien, ktoré organizuje Medzinárodná federácia inline skater hockey (IISHF). Konal sa v dňoch od 21.23. septembra 2007 v Steindorf am Ossiacher See, v spolkovej krajine Korutánsko, v Rakúsku, za účasti 4 tímov. Zápasy sa odohrali na hokejovom štadióne Ossiacher See Halle s kapacitou 1 200 divákov. 

Svoj siedmy titul získalo Nemecko, ktoré vo finálovom stretnutí zvíťazilo nad Švajčiarskom.

## Výsledky
### Základná skupina

### Play-off
#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Medzinárodnej federácie inline skater hockey  
* Oficiálna stránka Inline-skaterhockey Austria 

## Zdroje
* Oficiálna stránka ME 2007 (archive.org) 
* ME 2007 na stránke Medzinárodnej federácie inline skater hockey 

Kategória:Šport v 2007
Ženy
Inline skater hockey
Kategória:2007 v Rakúsku
Urpínska alej

**Urpínska alej** je súbor chránených stromov rastúci na východnom svahu Urpína v Banskej Bystrici pozdĺž chodníka na Kalváriu. Podľa Banskobystrickej diecézy je alej súčasťou krížovej cesty. Je považovaná za najhodnotnejšiu lipovú alej v okrese, prípadne alej vôbec v okrese.

## Dejiny
Výsadba lipovej aleje je datovaná do roku 1722, v tom čase stálo 7 zastavení krížovej cesty. Po požiari však bola v roku 1731 takmer celá vysadená nanovo. V rámci generálnej opravy Kalvárie bola alej v lete a na jeseň 2006 očistená od náletových drevín. V rokoch 2006 až 2010 boli stromy ošetrované v spolupráci so Štátnou ochranou prírody - Správou CHKO Poľana, toto ošetrenie stálo 282 300 Sk. Po veternej srmšti bolo potrebné odstrániť niekoľko stromov, ktoré ohrozovali súkromné domy. Kvôli prevencii chorôb bol uskutočnený výrub okolitých drevín a krovín. Zároveň bolo prijaté opatrenie na výsadbu nových stromov, ktoré budú alej postupne nahradzovať.

## Stromy a ochrana
Alej bola od roku 1983 evidovaná ako chránená prírodná pamiatka, od roku 1996 je kategorizovaná ako chránené stromy. Ochrana je stanovená pod číslom S 255 právnym predpisom VZV KÚ v Banskej Bystrici, 5/1996, 20. decembra 1996. Alej „*predstavuje vedecko-výskumný, náučný a kultúrno-výchovný význam*“. Alej je spravovaná Správou CHKO Poľana. Od 1. januára 2009 je evidovaných 52 stromov: lipa veľkolistá (42 ks), pagaštan konský (9 ks) a javor poľný (1 ks), predtým bol celkový počet 76 stromov: lipa veľkolistá (64 ks), pagaštan konský (9 ks), agát biely (2 ks) a javor poľný (1 ks).

Zo 76 stromov mali všetky vek nad 100 rokov, 29 malo odhadovaný vek 250 rokov. Najväčší obvod kmeňa dosahovala lipa veľkolistá s odhadovaným vekom 250 rokov a obvodom 476 cm. Viaceré stromy dosahujú výšku a šírku koruny viac než 20 metrov.

## Galéria

Súbor:Urpínska alej 2023.jpg|Pohľad z marca 2023
Súbor:Urpínska alej 2023b.jpg|Jeden zo stromov, marec 2023


## Referencie

## Iné projekty

## Externé odkazy
* - Urpínska alej na data.sopsr.sk

Kategória:Chránené stromy na Slovensku
Kategória:Urpín
Kategória:Aleje
Kategória:Uhlisko (Banská Bystrica)
Kategória:Chránené stromy v Banskobystrickom kraji
Kategória:Chránené lipy na Slovensku
Ján Miloslav Hroboň

**Ján Miloslav Hroboň** (* 13. august 1859, Liptovská Sielnica – † 16. jún 1914, Tešín) bol slovenský evanjelický farár, osvetový pracovník, jazykovedec, folklorista a archeológ.

## Životopis
Jeho otec bol evanjelický farár Ludvik Jano Hroboň a matka Milka rod. Záturecká. Študoval na gymnáziu v Revúcej a Kežmarku. V roku 1878 nastúpil na teologickú fakultu Viedenskej univerzity, kde navštevoval aj filozofické prednášky. V roku 1879 pokračoval na univerzite v Rostocku. V tom čase však osirel a na univerzite sa udržal len vďaka pomoci priateľov a cirkvi. Štúdium ukončil v rokoch 18811882 v Erlangene, kde zložil aj časť kandidátskej skúšky.

V rokoch 18821883 pôsobil ako pomocný učiteľ v Sučanoch. V roku 1883 zložil druhú časť
skúšky v Bratislave a bol vysvätený biskupom Ľudovítom Gedulym. Od roku 1885 až do svojej smrti pôsobil ako evanjelický farár v Istebnom. Bol podpredsedom Slovenskej muzeálnej spoločnosti, zachránil mnohé cenné artefakty z vykopávok v lokalite Istebné-Hrádok pri príprave stavby oravskej železnice.

V roku 1899 sa oženil s dcérou mešťana Emila Kňazoviča Annou (* 1883† 1949) z Dolného Kubína, neskoršou spisovateľkou a osvetovou pracovníčkou. Mali syna Jána Vladimíra a dcéry Oľgu, Elenu a Annu.

Zomrel po ťažkej chorobe v Těšíne, pochovaný je spolu s manželkou na cintoríne v Istebnom.

Ján Miloslav Hroboň bol „výborný rečník a obranca Slovákov, účastník martinských augustových slávností, venoval sa ľudovýchove“.

## Referencie

## Externé odkazy
* Záznam o narodení a krste v matrike riadok 58 - evanjelická cirkev Liptovská Sielnica; pokrstený ako Janko Miloslav Hroboň

Kategória:Osobnosti z Liptovskej Sielnice
Kategória:Slovenskí evanjelickí kňazi
Kategória:Slovenskí múzejníci
Kategória:Slovenskí archeológovia
Kategória:Slovenskí jazykovedci
Kategória:Slovenskí folkloristi
Mexické národné hokejbalové družstvo mužov

**Mexické národné hokejbalové družstvo mužov** je národné družstvo mužov, ktoré reprezentuje Mexiko v medzinárodných hokejbalových súťažiach a priateľských zápasoch. Funguje pod záštitou Mexico Ball Hockey Association. Jeho najlepším umiestnením je 12. miesto z majstrovstiev sveta v roku 2003.

## Majstrovstvá sveta
Mexické družstvo sa zúčastnilo troch turnajov majstrovstiev sveta, prvýkrát v roku 2003. Hneď na prvom turnaji dosiahlo svoje najlepšie umiestnenie v podobe 12. miesta. Išlo však o posledné miesto, pretože jeho výsledky na turnaji boli kontumované pre nedostatočný počet hráčov. Na ďalších dvoch turnajoch obsadilo rovnako posledné miestotentoraz šestnáste, keď prehralo vo všetkých svojich zápasoch.

## Výsledky
;Majstrovstvá sveta

 jeho výsledky boli kontumované

## Referencie

Kategória:Národné hokejbalové družstvá
Hokejbal
Peklina

**Peklina** je miestna časť Dolného Hričova, obce v okrese Žilina.

Obec sa nachádza na rozhraní Žilinskej pahorkatiny a Súľovských vrchov (), v údolí Závadského potoka, asi 15 km západne od Žiliny. V blízkosti sa nachádza CHKO Strážovské vrchy.

Zaujímavosťou je, že medzi samotným Dolným Hričovom a dedinou Peklina sa nachádzajú obce Paština Závada a Hričovské Podhradie.

## Pozri aj
* Dolný Hričov

## Zdroj
* Webstránka obce 
* Poloha na mape
Kategória:Dolný Hričov
Kategória:Miestne časti na Slovensku
Majstrovstvá Európy v inline skater hockey žien 2008

**Majstrovstvá Európy v inline skater hockey žien 2008** bol v poradí 9. turnaj majstrovstiev Európy v inline skater hockey žien, ktoré organizuje Medzinárodná federácia inline skater hockey (IISHF). Konal sa v dňoch od 18.19. októbra 2008 v Aarhuse, v Dánsku, za účasti 4 tímov. Zápasy sa odohrali v hale športového centra Aarhus Firma Sport, ktorá je domovskou halou inlinehokejového klubu Aarhus Smileys. 

Svoj druhý titul získalo domáce Dánsko, ktoré vo finálovom stretnutí zvíťazilo nad Nemeckom.

## Výsledky
### Základná skupina

### Play-off
#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Medzinárodnej federácie inline skater hockey  
* Oficiálna stránka Danmarks Rulleskojte Union  

## Zdroje
* ME 2008 na stránke Medzinárodnej federácie inline skater hockey  
* ME 2008 na stránke klubu Aarhus Smileys  

Kategória:Šport v 2008
Ženy
Inline skater hockey
Kategória:2008 v Dánsku
Národné hokejbalové družstvo mužov Kajmaních ostrovov

**Národné hokejbalové družstvo mužov Kajmaních ostrovov** je národné družstvo mužov, ktoré reprezentuje Kajmanie ostrovy v medzinárodných hokejbalových súťažiach a priateľských zápasoch. Funguje pod záštitou *Cayman Islands Ball Hockey Association* (CIBHA), ktorá bola založená v roku 2005. Jeho najlepším umiestnením je 14. miesto z majstrovstiev sveta.

## Vrcholné podujatia
Družstvo Kajmaních ostrovov sa zúčastnilo šiestich turnajov majstrovstiev sveta, prvýkrát v roku 2005. Zakaždým účinkovalo v B divízii a ani raz nedokázalo postúpiť do A divízie. Najlepšie umiestnenie dosiahlo v rokoch 2005, 2007 a 2015, keď obsadilo 14. miesto.

V roku 2014 hostili Kajmanie ostrovy turnaj Karibského pohára a domáce družstvo na ňom dokázalo zvíťaziť, keď vyhralo všetky stretnutia.

## Výsledky
;Majstrovstvá sveta

;Karibský pohár
* 2014: 17px víťaz

## Referencie

## Externé odkazy
* Oficiálna stránka Cayman Islands Ball Hockey Association (archive.org) 
* Družstvo Kajmaních ostrovov na stránke MS 2015  

Kategória:Národné hokejbalové družstvá
Hokejbal
The Get Down

***The Get Down*** je americká hudobno-dramatický televízny seriál zasadený do Južného Bronxu v 70-tych rokoch 20. storočia. Šesť častí seriálu bolo vydaných 12. augusta 2016 na Netflixe. Zvyšných päť častí vyšlo 7. apríla 2017. O mesiac neskôr bolo oznámené, že seriál nebude pokračovať. Seriál bol jedným z najdrahších projektov Netflixu. Výroba 11 častí stála 120 miliónov dolárov.

## Postavy
* Justice Smith ako Ezekiel "Zeke" Figuero
* Shameik Moore ako Shaolin Fantastic
* Herizen F. Guardiola ako Mylene Cruz
* Jaden Smith ako Marcus “Dizzee” Kipling
* Skylan Brooks ako Ra-Ra Kipling
* T. J. Brown Jr. ako Boo-Boo Kipling
* Yahya Abdul-Mateen II ako Clarence "Cadillac" Caldwell
* Jimmy Smits ako Francisco "Papa Fuerte" Cruz

## Série a časti

### 1. séria (2016-2017)

## Referencie


## Externé odkazy
* 
* 

Kategória:Televízne seriály USA
Kategória:Televízne seriály z roku 2016
Kategória:Televízne seriály Netflix
Antokyán

[náhľad|[Pelargonín patrí medzi antokyány.]]
[náhľad|Antokyánové farbivo ako prírodný [pH indikátor. Extrakt z červenej kapusty v roztokoch s rôznou aciditou – vľavo kyslé, vpravo zásadité. Hodnoty pH zľava cca: 1, 3, 5, 7, 8, 9, 10, 11, 13.]]

**Antokyány** alebo **antokyaníny** (z gréckych slov *ἀνθός* (ánthos) = kvet, *κυανός* (kyanos) = oceľovo modrý) sú vodou rozpustné pigmenty vo vakuolách niektorých buniek. Sú zodpovedné za červenú, fialovú a modrú farbu rôznych častí rastlín. Patria k flavonoidom, v rastlinách sa vyskytujú vo forme glykozidov a ich aglykonová (bezcukrová) časť sa označuje ako antokyanidín. Ako sacharid môže byť prítomná napríklad glukóza, galaktóza, ramnóza alebo iné cukry.

Farba sa mení v závislosti od kyslosti (pH). Kyslé roztoky antokyánov bývajú červené, neutrálne fialové, a zásadité modré, zeleno-žlté až bezfarebné. Okrem pH a ich štruktúry je za farbu antokyanínov zodpovedný i komplex, ktorý v bunke tvoria s rôznymi kovmi, napr. železom či molybdénom.

Antokyány majú početné zastúpenie v prírode. Podieľajú sa napr. na modrom sfarbení kvetov fialiek, červenom sfarbení kvetov divých makov, či ruží. Sú obsiahnuté v mnohých plodoch, ako napríklad vtáčí zob, ríbezľa čierna. Ak sa nachádzajú v listoch, tak ich sfarbujú do modra, napríklad červená kapusta.

Zmena reakcie bunkovej šťavy spôsobuje u niektorých rastlín počas kvetného vývoja zmenu farby korunných listov. V prípade pľúcnika lekárskeho sú nerozvinuté kvety červené, pri rozkvete fialové a nakoniec, obvykle po opelení, sa sfarbia do modra. Modro sfarbené kvety už opeľovači nenavštevujú (farba kvetov tak môže signalizovať aj množstvo dostupného nektáru).

## Využitie
Používajú sa ako potravinové farbivá s označením E163 (af). Ide o povolené prírodné aditíva.

## Referencie

## Zdroj

Kategória:Flavonoidy
Kategória:Acidobázické indikátory
Kategória:Potravinárske farbivá
163
Pakistanské národné hokejbalové družstvo mužov

**Pakistanské národné hokejbalové družstvo mužov** je národné družstvo mužov, ktoré reprezentuje Pakistan v medzinárodných hokejbalových súťažiach a priateľských zápasoch. Funguje pod záštitou *Pakistan Ball Hockey Federation* (PBHA), predtým *Pakistan Street&Ball Hockey Federation*. Jeho najlepším umiestnením je 6. miesto z majstrovstiev sveta.

## Vrcholné podujatia
Pakistanské družstvo sa zúčastnilo siedmich turnajov majstrovstiev sveta, prvýkrát v roku 2003. Na prvom turnaji vo švajčiarskom Sierre dosiahlo svoje najlepšie umiestnenie, keď obsadilo 6. miesto. V roku 2005 zostúpilo do skupín B dívizie, v ktorých pretrvávalo až do roku 2011. Na turnaji v roku 2011 sa stalo víťazom B divízie, ale v preliminačnom stretnutí o postup do A divízie so  neuspelo. Na spomínanom turnaji sa pakistanský hráč Ijaz Chaudhry stal najužitočnejším hráčom turnaja. Po rozšírení počtu družstiev A divízie v roku 2013 postúpilo priamo do vyššej divízie, udržať sa v nej dokázalo iba dva turnaje. Na šampionáte vo švajčiarskom Zugu prehralo preliminačný zápas s  a obsadilo celkové 12. miesto.

## Výsledky
;Majstrovstvá sveta

;Majstrovstvá Ázie

## Referencie

## Externé odkazy
* Oficiálna stránka Pakistan Ball Hockey Federation 
* Pakistanské družstvo na stránke MS 2015  

Kategória:Národné hokejbalové družstvá
Hokejbal
Trsteniarik vodný

**Trsteniarik vodný**, (lat. *Acrocephalus paludicola*) je spevavec a patrí do čeľadi trsteniarikovité. Žije v západnej Palearktíde. Na Slovensku je to veľmi vzácny druh, preukázane zahniezdil len raz v roku 1974 severne od NPR Senné. Podľa Medzinárodnej únie na ochranu prírody a prírodných zdrojov trsteniarik vodný patrí medzi zraniteľné druhy, celková populácia klesá. Väčšina populácia žije v Európe, kde pokračuje pokles stavov, za obdobie troch generácií (13,2 rokov) poklesla populácia o 13,2%.

## Opis
Trsteniarik vodný meria 12,5 –  a váži 10 – 13 g.

## Hlas
Trsteniarik vodný spieva monotónne striedajúc dve slabiky *"errr-dididi"*. Vábenie znie ako *"tjak"* alebo *"tjek"*, tiež sucho  a hlbšie ako u trsteniarika malého *"err"*  Počas spevu vyletuje nad vegetáciu a po niekoľkých metroch sa vracia nazad. Spev je krátky, spieva hlavne po zotmení a dve hodiny pred brieždením.

## Výskyt a stav na Slovensku
Okrem preukázaného hniezdenia v roku 1974 na mokrých lúkach pri NPR Senné hniezdil pravdepodobne aj v roku 1985 na mokrých lúkach pri Zemplínskom Hradišti. V hniezdnom období boli viackrát pozorované na NPR Parížske močiare. Najviac pozorovaní existuje z rybníkov medzi obcami Senné a Iňačovce. Ďalšie doklady o výskyte z východného Slovenska pochádzajú z roku 1970 z lúk pri obci Zatín, z roku 1986 z lokality Veľká Domaša. Zo západného Slovenska sú okrem NPR Parížske močiare pozorovania od PR Žitavský luh, Stará Morava (Malé Leváre) a v rokoch 1955 – 1968 bol vedený ako transmigrant na trnavských rybníkoch ale v rokoch 1985 – 1991 už odtiaľ nie sú pozorovania.

Ekosozologický status v roku 1995 *E* – ohrozený druh. V roku 1998 *DD* – druh, o ktorom sú údaje nedostatočné. V roku 2001 *DD* - údajovo nedostatočný. V roku 2014 NA - (regionálne) nepríslušný. Trsteniarik vodný je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. Európsky ochranársky status *SPEC1* – druhy vyskytujúce sa v Európe, vyžadujúce celosvetovú ochranu ako globálne ohrozené. Stupeň ohrozenia *E* – ohrozený druh.

## Biotop
Obýva močiare s nízkymi bylinami ako ostrica (*Carex*) a kosatec žltý, zaplavené lúky s pálkou. Počas migrácie ho zastihneme aj v trstine.

## Hniezdenie

Hniezdo stavajú nízko nad vodou v bylinách. Znáša 5 – 6 belavých vajíčok s hnedými škvrnkami. Na inkubácii sa podieľajú obaja rodičia 12 – 13 dní. Výchova na hniezde trvá 15 – 16 dní. O mláďatá sa stará samička, samec sa nezúčastňuje výchovy mláďat, uchádzajú sa o všetky samičky v okolí. Po vyletení z hniezda ich sprevádza, kŕmi a učí. Mláďatá môžu pochádzajú od viacerých samcov.

## Potrava
Živia sa drobným hmyzom, larvami a kuklami. Potravu zbierajú z rastlín alebo chytajú za letu.. Živia sa tiež pavúkmi a vodnými slimákmi.

## Ochrana
Je zákonom chránený, spoločenská hodnota je 5000 €  (Vyhláška MŽP č. 170/2021).

## Referencie

## Iné projekty

## Externé odkazy
 
* 

## Zdroje

Kategória:Trsteniarikovité
Kategória:Vtáky na Slovensku
Kategória:Zraniteľné druhy
Emautión z Arkádie

**Emautión** alebo **Enatión** () bol olympijský víťaz v behu dorastencov na jedno stadion v roku 228 pred Kr.

Emautión pochádzal pravdepodobne z arkádskej Thelpúsy. Na 138. olympijských hrách v roku 228 pred Kr. si vybojoval víťazstvo v behu dorastencov na jedno stadion. V Olympii túto disciplínu zaradili do programu hier v roku 632 pred Kr. a jej prvým víťazom bol Polyneikes z Élidy.
 
Keď v druhom storočí grécky cestovateľ Pausanias navštívil Olympiu, zaznamenal, že v posvätnom okrsku Altidy videl sochu olympionika Emautióna. Sám autor o tom uvádza: „*Pokiaľ ide o Enatióna a [[Alexibios z Héraie|Alexibia]], prvý zvíťazil v stadiu medzi chlapcami, Alexibios v [[Pentatlon (antický)|päťboji]]; vlasťou tohto je arkádska [[Héraia (Arkádia)|Héraia]], a ten, kto zhotovil jeho sochu je [[Akestor (sochár)|Akestor]]. Ktorá obec je rodiskom Enatióna, to nápis neobjasňuje, iba hlása, že pochádzal z arkádskeho kmeňa."*
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Anelosimus eximius

**Anelosimus eximius** je druh pavúka z čeľade snovačkovité. Žije v tropických pralesoch Južnej Ameriky. Je to sociálny pavúk, nie je jediný na svete ale má najväčšiu pavučinu.

Je to druh pavúka, ktorý žije sociálne, v kolónii. Kolónie môžu mať až 50 tisíc jedincov. Život v kolónii im poskytuje výhodu v tom, že ako skupina dokážu vytvoriť a udržiavať veľkú pavučinu, do ktorej chytajú väčší hmyz. Po uchytení korisť napadnú spoločne. Spoločne sa starajú aj o potomstvo.

## Referencie

Kategória:Snovačkovité
Med (skupina)

**Med** je súčasná hudobná skupina z Bratislavy založená v októbri 1998.

V roku 1998 skupina začínala ako trojica Vlada Holinu, Tomáša Ďurovku a Vlada Slamu. Pridal sa Erik Horák a Laco Graus. V tejto zostave vznikli v roku 1999 nahrávky „Poslední budu prví“ a „O dobrom“ aj s videoklipmi v réžii Braňa Špačka. Ďalší významní spoluhráči, ktorí sa postupne v Mede vystriedali: Peter Hajdin - gitara, Peter Prekop - basa, Vladimír Wittgruber - bicie, Braňo Špaček - bicie a gitara, Boris Hochel - gitara, Juraj Raši - bicie. Od roku 2012 až do súčasnosti hrá Med v stálej zostave - spev - Ďurovka, gitara - Holina, basa - Slama, bicie - Ruman.

Debutový album *Bratislava city* kapela vydala vo februári 2012, neskôr v 2014 nasledoval koncertný album *U Očka*. Obidva vyšli vo vydavateľstve Slnko records.

Od roku 2012 do 2016 skupina Med účinkovala v predstavení súčasného tanca „FUGA“ choreografky Lucie Holinovej. Vystúpenia sa konali na Slovensku, v Česku a v Düsseldorfe.

V súčasnosti Med príležitostne koncertuje (klub pod Lampou 2018, 2019, Pohoda 2019)

## Referencie

*https://www.ahudba.sk/clanok/753/bratislavska-skupina-med-vydava-zivu-nahravku-z-roku-2011
*https://www.slnkorecords.sk/med

Kategória:Slovenské hudobné skupiny
Mrhatina

**Mrhatina** je prírodná rezervácia ev. č. 251 neďaleko obce Řásná v okrese Jihlava v nadmorskej výške 620 - 710 metrov. Oblasť spravuje AOPK ČR.

## Ochrana
Dôvodom ochrany je zachovanie pôvodného bukového porastu.

## Referencie


## Pozri aj
* Zoznam chránených území v okrese Jihlava

## Iné projekty

## Externé odkazy
* Vyhláška Ministerstva školstva a kultúry o zriadení prírodnej rezervácie 
* Na stránke BioLib.cz 
* Kultúrne a prírodné dedičstvo kraja Vysočina  

## Zdroj

Kategória:Chránené územia v okrese Jihlava
Kategória:Skalné útvary v Česku
Kategória:Lesy v Česku
Kategória:Javořická vrchovina
Kategória:Řásná
Azerbajdžanská literatúra

**Azerbajdžanská literatúra** je literatúra písaná v azerbajdžančine, turkickom jazyku, ktorý je úradný jazyk v Azerbajdžane. 

Používa tri druhy písma:
* latinské písmo (azerbajdžanská abeceda) v Azerbajdžane
* arabské písmo (perzská abeceda) v Iráne
* cyrilika (ruská abeceda) v Rusku

Prvé príklady azerbajdžanskej literatúry sa datujú do konca 13. storočia, po mongolskom dobytí a sú písané v arabskom písme. Viacerí autori od 14. do 17. storočia pomáhali vytvárať azerbajdžanskú literatúra, najmä poéziu. Na konci 19. storočia začali v azerbajdžančine vychádzať aj noviny. Vydávanie písomných diel v azerbajdžančine v Perzii zakázal vládca Rezá Šáh Pahlaví (1925 – 1941). V sovietskom Azerbajdžane prebiehala počas obdobia „červeného teroru“ kampaň zameraná na tisíce spisovateľov, učiteľov, novinárov, intelektuálov a iných, výsledkom čoho bola zmena azerbajdžanskej abecedy na cyriliku.

Moderná azerbajdžanská literatúra je skoro výhradne produkovaná v Azerbajdžane. Napriek tomu, že sa značne používa aj v iránskej provincii Azerbajdžan, azerbajdžančina nie je vyučovaná na školách a publikácie v azerbajdžančine nie sú ľahko dostupné.

## Pozri aj
* Zoznam azerbajdžanských spisovateľov

## Referencie

## Zdroj
Simylos z Neapolisu

**Simylos** () bol olympijský víťaz v behu na jedno stadion v roku 248 pred Kr.

Simylos z Neapolisu si na 133. olympijských hrách v roku 248 pred Kr. vybojoval víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Simylos dal 133. olympiáde svoje meno, pretože menom víťazov jednotlivých pretekov tejto disciplíny sa označovali všetky olympiády.
   
Správu o olympijskom víťazstve Simyla zaznamenal staroveký historik Eusebios z Kaisareie v zozname olympijských víťazov (víťazov stadiodromu od 1. až po 249. olympiádu), ktorý je súčasťou jeho diela Kronika (). Eusébios ešte dodáva, že počas tejto olympiády sa Parti vzbúrili proti Macedóncom; Ich prvým kráľom bol Arsakes, po ktorom nazvali dynastiu následných partských kráľov (Arsakovci). Eusebios zoznam olympijských víťazov vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.   
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Jež bledý

**Jež bledý** (iné názvy: **jež východný**, **jež východoeurópsky**, **jež svetlý**; lat. *Erinaceus roumanicus*) je hmyzožravec z čeľade ježovité. Je rozšírený od východnej Európy po rieku Ob v západnej Sibíri. Výskyt na Slovensku bol doložený na 78 % územia.

Uvedené slovenské názvy  a niekedy aj uvedený latinský názov sa istý čas vzťahovali na taxón zahŕňajúci okrem dnešného Erinaceus roumanicus aj dnešný Erinaceus concolor. Predtým sa zas dnešný Erinaceus roumanicus (aj dnešný Erinaceus concolor) istý čas zaraďoval pod Erinaceus europaeus, teda pod ježa tmavého (v takom prípade mal dnešný Erinaceus roumanicus aj slovenský názov **jež obyčajný východoeurópsky**). K tomu pozri systematiku v článku Erinaceus a vysvetlenie v článku jež tmavý.

## Rozšírenie
Vyskytuje sa východne a juhovýchodne od línie prechádzajúcej severovýchodným Nemeckom/západným Poľskom, potom Českom a potom Alpami v Rakúsku a Taliansku až po stred Ruska.

### Rozšírenie na Slovensku
Zo 429 mapovacích kvadrátov DFS sa celkovo vyskytol v 336 (79 % rozlohy Slovenska, do roku 1964 len v 103, 23,9 %) v nadmorských výškach 100 (Malý Horeš) –  (Poľana).

Žije na celom území Slovenska a je zákonom chránený.

## Opis
Podobá sa na ježa tmavého. Na rozdiel od neho však nemá tmavé „okuliare“ na nose a ostne má nepravidelne tmavé s bledými prúžkami alebo jednofarebne bledé (až biele). Hmotnosť 400 – 950 g (inde sa uvádza: do 1 200 g), dĺžka tela 19 – 27 cm (dĺžka chvosta: 14 – 37 mm). Dožíva sa 5 rokov. Mláďatá majú tmavohnedú hruď s bledou škvrnou; vekom srsť bledne. 
Ostatná biológia je takmer rovnaká ako u ježa tmavého .

## Taxonómia
Poddruhy podľa:
*Erinaceus roumanicus roumanicus
*Erinaceus roumanicus bolkayi
*Erinaceus roumanicus drozdovskii
*Erinaceus roumanicus nesiotes
*Erinaceus roumanicus pallidus

## Zdroje

## Iné projekty

## Externé odkazy
*Jež svetlý
*Giagia-Athanasopoulou et al.: Multivariate analysis of morphometric characters in the Eastern hedgehog Erinaceus concolor from Greece and adjacent areas, 1996
* Ježek v nouzi - informácie a praktické návody

Kategória:Ježovité
Kategória:Najmenej ohrozené druhy
Kategória:Cicavce na Slovensku
Kategória:Zákonom chránené živočíchy na Slovensku
Erinaceus concolor

**Erinaceus concolor** je hmyzožravec z čeľade ježovité, druh ježa žijúci v Malej Ázii, na Rodose, v Zakaukazsku, Sýrii, Izraeli, Iráne a blízkom okolí.

Latinský názov Erinaceus concolor mal ešte pomerne nedávno oveľa širšiu definíciu než dnes, lebo zahŕňal dnešný Erinaceus roumanicus (teda zahŕňal aj napr. slovenských ježov) ; alternatívne naopak dnešný Erinaceus concolor patril pod Erinaceus roumanicus. K tomu pozri systematiku v článku Erinaceus a vysvetlenie v článku jež tmavý.

Nasledujúci text sa vzťahuje len na Erinaceus concolor podľa úvodnej definície v tomto článku, teda podľa užšej definície.

## Charakteristika
Uprednostňuje život v mestách, predmestiach a v poľnohospodárskych oblastiach.

## Systematika
Poddruhy podľa:
* *Erinaceus concolor concolor* (Martin, 1837)
* *Erinaceus concolor rhodius* (Festa, 1914)
* *Erinaceus concolor transcaucasicus* (Satunin, 1905)

## Poznámky


## Referencie

## Iné projekty

## Externé odkazy
*al-Hussein, K.: On the systematical position of the hedgehogs of the genus Erinaceus..., 2012 http://www.damascusuniversity.edu.sy/mag/asasy/images/stories/2-2013/13-18e.pdf 

Kategória:Ježovité
Reflex (rozlišovacia stránka)

**Reflex** môže byť:
* adaptačná reakcia živočíchov a človeka, podmienená podráždením receptorov, pozri reflex
* český časopis, pozri Reflex (časopis)
* televízny program vysielaný na TV Markíza, pozri Reflex (televízna relácia)
* vo fotografii: odraz svetla, odlesk
Arsakes

**Arsakes** alebo **Arsakés** ( *Aršak*, *Aršaka*; *Arsakes*, iný prepis: *Arsakés*) môže byť:

* meno partského panovníka:
** v rokoch 247/238217 pred Kr., pozri Arsakes I.
** v rokoch 217191 pred Kr., pozri Arsakes II.
* pontský vládca v 1. stor. pred Kr., pozri Arsakes (Pontos)
* satrapa satrapie Aria za Alexandra Veľkého, pozri Arsakes (satrapa)
Małgorzata Dydeková

**Małgorzata Dydeková** (* 28. apríl 1974, Varšava, Poľsko† 27. máj 2011, Brisbane, Austrália), v Spojených štátoch známa ako **Margo Dydek**, bola poľská basketbalistka, ktorá prešla štyrmi tímami WNBA. Pracovala aj ako trénerka austrálskeho tímu Northside Wizards.

S výškou 218 cm bola najvyššou profesionálnou basketbalistkou na svete.

## Kariéra vo WNBA
* 19982002 Utah Starzz
* 20032004 San Antonio Silver Stars
* 20052007 Connecticut Sun
* 2008 Los Angeles Sparks

## Osobný život
Margo Dydek bola vydatá, mala dvoch synov, Davida (* 2008) a Alexa (* 2010).

Dňa 19. mája 2011, v skorej fáze svojho tretieho tehotenstva, utrpela ťažký infarkt a bola uvedená do kómy. O osem dní neskôr zomrela, mala 37 rokov.

## Referencie

*

## Iné projekty

Kategória:Poľskí basketbalisti
Kategória:Poľskí basketbaloví tréneri
Kategória:Úmrtia na infarkt myokardu
Kategória:Osobnosti z Varšavy